3. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ.100.Ι/ΙΒ/6840 της 9 Αυγ. /9  Νοεμ. 1982 (ΦΕΚ Β΄ 893) Καθορισμός ποσοστών εσόδων Πολυτεχνικών Σχολών. Έχοντας υπόψη: α)Τις διατάξεις του Α.Ν. 2326/1940 (ΦΕΚ 145/Α΄) «περί Ταμείου Συντάξεως Μηχανικών και Εργοληπτών Δημοσίων Έργων». β)Τις διατάξεις του Νόμ. 546/1943 (ΦΕΚ 284/Α΄) «περί των εσόδων της περιουσίας του Εθνικού Μετσοβίου Πολυτεχνείου». γ)Τις διατάξεις του Νόμ. 440/1945 (ΦΕΚ 170/Α΄) «περί τροποποιήσεως και συμπληρώσεως των αφορωσών το Ταμείον Συντάξεων Μηχανικών και Εργοληπτών Δημοσίων Έργων διατάξεων». δ)Τις διατάξεις του Νόμ. 1238/1982 (ΦΕΚ 35/Α΄/82) «ρύθμιση οικονομικών και άλλων θεμάτων των ανωτάτων εκπαιδευτικών Ιδρυμάτων και άλλες διατάξεις», αποφασίζουμε: Καθορίζουμε τα ποσοστά κατανομής των κρατήσεων, που μέχρι δημοσιεύσεως του Νόμ. 1238/82, επιβάλλοντο μόνο υπέρ του Ε.Μ.Π. σύμφωνα με τις διατάξεις του Α.Ν. 2326/40 (τόμ. 23, σελ. 181) Νόμ. 440/45 (τόμ. 23 σελ. 205) και Νόμ. 546/43, ως εξής για τις αντίστοιχες Πολυτεχνικές Σχολές: Ποσοστό «1.Εθνικό Μετσόβιο Πολυτεχνείο,     32% 2.Πολυτεχνική Σχολή Παν. Θεσ/νίκης,   25% 3.Πολυτεχνική Σχολή Παν. Πατρών,     20% 4.Πολυτεχνική Σχολή Παν. Θράκης,     11% 5.Πολυτεχνείο Κρήτης,       8% 6.Πολυτεχνική Σχολή Παν.Θεσσαλίας,….4% Η κατανομή με βάση  τ’αναφερόμενα ποσοστά θα γίνει από τη δημοσίευση της απόφασης αυτής στην Εφημερίδα της Κυβερνήσεως. Η απόδοση του ποσού που αναλογεί σε κάθε Ίδρυμα ή Σχολή θα γίνεται από το Ταμείο συντάξεως Μηχανικών και Εργοληπτών Δημοσίων Έργων, με μεταφορά των ποσών από το λογαριασμό του ανωτέρω ταμείου στους λογαριασμούς των Ιδρυμάτων.  Με απόφαση της Συγκλήτου κάθε Ιδρύματος θα καθορίζεται αν η απόδοση του ποσού θα κατατίθεται στο λογαριασμό που αφορά τον τακτικό προϋπολογισμό του ιδρύματος ή στο λογαριασμό που αφορά τον Ειδικό Λογαριασμό των Α.Ε.Ι. Οι μέσα σε «» διατάξεις αντικαταστάθηκαν ως άνω από την φ.11/ΙΒ/5871/4-19 Αυγ. 1998 (ΦΕΚ Β΄ 870) απ. Υπ. Εθν.Παιδείας και Θρησκ. και Εργ. και Κοιν. Ασφαλίσεων. 